
EXPUNEREA DE MOTIVE PRIVIND OPORTUNITATEA
PROIECTULUI DE HOTĂRÂRE

   Proiect de hotărâre privind atribuirea în folosință gratuită pe o perioadă de 10 ani cu contract de comodat  a spațiului cu altă destinație - situat în Timișoara ,Calea Dorobanților nr.42, către Direcția de Asistență Socială a Municipiului Timișoara 

	
	Prin cererile cu numerele  CT2019-004934/29.07.2019  și CT2019-004996/31.07.2019,  Direcția de Asistență Socială a Municipiului Timișoara, solicită ,  în folosință gratuită  spațiul cu altă destinație situat în imobilul din Timişoara, str.Calea Dorobanților , nr.42, necesar pentru implementarea  Proiectului  ,, SEVA-Eliminăm vilența și agresivitatea ,,.
	 Spațiul solicitat  este situat în imobilul din Timişoara, str.Calea Dorobanților , nr.42  , fiind  compus din 2 încaperi,  din care una este subcompartimentată  cu  o debara în care sunt montate centralele termice proprii , 2  grupuri sanitare , o anexă office (bucătărie ) , iar deasupra acestei încăperi a fost amenajată o mansardă sucompartimentată în 8 încăperi . Cea de-a doua încăpere înscrisă în descrierea din  CF a spațiului se află în stânga porții pe colțul clădirii . 
Spațiul  are suprafața de 190,13  m.p ,conform documentației de apartamentare , având 28,09 % p.c.i și 513/1825m.p teren în folosință  este   înscris în cartea funciară nr.407890-C1-U6, top 4487/XIV, fiind în proprietatea Statului Român , nefiind înregistrate sarcini. spațiu este în evidența patrimoniului Municipiului Timișoara de peste 20 de ani.
Această unitate locativă este înregistrată în evidența Biroului Evidență Patrimimoniu , de peste 20 de ani , cu numărul de inventar 1400 .  Valoarea de inventar a spațiului este de  264997,00 lei .
Comisia  de Analiză a Spaţiilor cu Altă Destinaţie decât aceea de locuinţă situate în imobile proprietatea Primariei Timişoara precum şi în proprietatea Statului Roman, în administrarea Consiliului Local al Municipiului Timişoara înfiinţată prin HCLMT nr.12/26.06.2012 şi modificată prin HCLMT nr.176/11.04.2019, întrunită  în ședința din data de 17.09.2019, a  avizat  favorabil cererile cu numerele CT 2019-004934/29.07.2019  și CT 2019-004996/31.07.2019 ale Direcției de Asistență Socială a Municipiului Timișoara, hotărând  atribuirea către aceasta,  în folosință gratuită  pe o perioadă de 10 ani a spațiului cu altă destinație situat în imobilul din Timişoara, str.Calea Dorobanților ,  nr.42, necesar pentru implementarea  Proiectului  ,, SEVA-Eliminăm violența și agresivitatea ,, cod SMIS 127586, având ca obiectiv combaterea violenței domestice și sprijinirea  victimelor violenței domestice .
 	Apreciem faptul că,  Proiectului  de hotărâre privind atribuirea în folosință gratuită pe o perioadă de 10 ani cu contract de comodat  a spațiului cu altă destinație, situat în Timișoara , Calea Dorobanților , nr.42 către Direcția de Asistență Socială a Municipiului Timișoara , îndeplineşte condiţiile pentru a fi supus dezbaterii şi aprobării în plenul Consiliului Local al Municipiului Timişoara.

